
ΣΤΟ ΠΑΝΕΠΙΣΤΗΜΙΟ SAPIENZA ΣΤΗΝ ΡΩΜΗ 
                  ΤΟ 3Ο ΔΙΕΘΝΕΣ ΣΥΝΕΔΡΙΟ ΓΙΑ ΤΗΝ ΣΠΑΡΤΗ το 2023

Σε θεσμό τείνει να εξελιχθεί το ετήσιο Συνέδριο για την Σπάρτη, που πραγματοποιείται από το Ινστιτούτο Σπάρτης και το οποίο, αποδεκτό από Έλληνες και ξένους Πανεπιστημιακούς , αποκτά πλέον μια άλλη διάσταση για την προβολή και την εξωστρέφεια της Σπάρτης.

Πράγματι , με πολύ μεγάλη επιτυχία και με μεγάλη συμμετοχή ολοκληρώθηκαν οι εργασίες του Διεθνούς Συνεδρίου που πραγματοποιήθηκε την Παρασκευή, το Σάββατο και την Κυριακή , 9, 10 και 11  Σεπτεμβρίου 2022 στην Σπάρτη, με πρωτοβουλία και  ευθύνη του Ινστιτούτου Σπάρτης και του Πολιτιστικού Συλλόγου Σελλασίας

Το Συνέδριο ήταν αφιερωμένο στην Μάχη της Σελλασίας το 222π.Χ και με τιμώμενη Σπάρτη το Ιστορικό χωριό της Σπάρτης στο Οντάριο του Καναδά, The Historic Village of Sparta, το οποίο εκπροσώπησε με βιντεοσκοπημένο μήνυμά της, η Δήμαρχος κ Martyn Sally, η οποία πολύ συνοπτικά παρουσίασε το ιστορικό της δημιουργίας της πόλης και την παρούσα κατάσταση. 

Το θέμα του Συνεδρίου που ήταν « Η Μάχη της Σελλασίας (222π.Χ.), ορόσημο της τελευταίας αναλαμπής της Σπάρτης» αποδείχθηκε ιδιαίτερα ελκυστικό για την επιστημονική κοινότητα , αλλά και για το κοινό, αφού το τριήμερο του Συνεδρίου το παρακολούθησαν διαδικτυακά σύμφωνα με στατιστικά της  google  πάνω από 5.500 άτομα
Οι εισηγήσεις, πολλές και ιδιαίτερα ενδιαφέρουσες από πλευράς ανάλυσης , αλλά και από πλευράς πλήθους νέων πληροφοριών σχετικά με την συγκεκριμένη Μάχη, η οποία για πρώτη φορά συζητήθηκε και αναλύθηκε διεξοδικά.

[bookmark: _Hlk106268409]Ιδιαίτερα ενδιαφέρουσα η προσέγγιση της Dr  Jacqueline Christien, Oμότιμης καθηγήτριας Αρχαίας Ελληνικής Ιστορίας στο Πανεπιστήμιο Nanterre Paris X, Προέδρου της Επιστημονικής Επιτροπής του Συνεδρίου, την εισήγηση της οποίας σε ελληνική μετάφραση ανάγνωσε η κ Μαρία Μυλωνα, συνεργάτης της κ Christien.
Κατά την πρώτη συνεδρίαση της Παρασκευής, ο Dr  David  Phillips, ανέπτυξε τις απόψεις του σχετικά με τις Συνταγματικές μεταρρυθμίσεις στην Σπάρτη από την εποχή του Λυκούργου μέχρι τον Κλεομένη τον Γ΄,  ο Δρ Χρήστος Μπαλόγλου, αναφέρθηκε στον  

απόηχο του μεταρρυθμιστικού προγράμματος  των βασιλέων Άγιδος Δ’ και Κλεομένους Γ’ και εστίασε ιδιαίτερα στις σχέσεις εξουσίας και διανόησης, ενώ ο Δρ.  Μελέτης Μελετόπουλος, ασχολήθηκε με τoν μύθο περί σπαρτιατικής ολιγαρχίας με ιδιαίτερα πειστικό και τεκμηριωμένο λόγο

[bookmark: _Hlk111045992]Κατά την δεύτερη συνεδρίαση της ίδιας ημέρας ο Dr.  Jean-Christophe Couvenhes,  Λέκτορας, καθηγητής Ελληνικής Ιστορίας του Πανεπιστημίου της Σορβόννης, ανέλυσε τις δυσκολίες των σύγχρονων μελετητών στον ακριβή προσδιορισμό του χώρου της Μάχης, αναλύοντας παράλληλα την στρατηγική σημασία του σημείου. Στην συνέχεια ο κ. Μιλτιάδης Μιχαλόπουλος,  συγγραφέας του βραβευμένου από την Ακαδημία Αθηνών βιβλίου με τίτλο «Εις το όνομα του Λυκούργου» και το οποίο αναλύει την συγκεκριμένη Μάχη, παρουσίασε  την νέα οπτική που κυριαρχεί σχετικά με την χωροθέτηση της συγκεκριμένης Μάχης και επιχειρηματολόγησε παρουσιάζοντας τον τόπο , αλλά και την διάταξη των στρατευμάτων κατά την διάρκεια της Μάχης.  

Κλείνοντας την πρώτη μέρα των συνεδριάσεων ο Καθηγητής του Τμήματος  Διεθνών, Ευρωπαϊκών  και Περιφερειακών Σπουδών του Παντείου Πανεπιστημίου Αθηνών Δρ. Κωνσταντίνος Κολιόπουλος,  εξήγησε γιατί θα μπορούσε  να είχε άλλη έκβαση ο Κλεομενικός Πόλεμος και να έχει κερδίσει η Σπάρτη σε αυτή την Μάχη, πράγμα που αν είχε συμβεί θα υπήρχαν πολύ διαφορετικές εξελίξεις στην παγκόσμια ιστορία. 

Κατά την πρώτη συνεδρίαση του Σαββάτου, 10 Σεπτεμβρίου 2022, ο Δρ. Αθανάσιος Γραμμένος, προσέγγισε το θέμα από την πλευρά της Μακεδονίας ως νέας ανερχόμενης δύναμης και εξήγησε τα κοινωνικοπολιτικά αίτια της σύγκρουσης με τη Μακεδονία, ενώ από την πλευρά του ο Δρ. Σταύρος Γιαννόπουλος,   προσέγγισε την πλευρά της Αχαϊκής Συμπολιτείας και την ιδιαίτερη σύγκρουση Κλεομένη Γ’, Βασιλιά της Σπάρτης, με τον Άρατο, στρατηγό της Αχαϊκής Συμπολιτείας.
Την πρώτη Συνεδρίασε έκλεισε με την ομιλία του ο κ. Απόστολος Πιερρής, ο οποίος μέσω σχολίων από την Θεωρία της Ιστορίας του Πολύβιου προσέγγισε από μια άλλη πτυχή το θέμα  της πολιτισμικής ταυτότητας και της υψηλής στρατηγικής της Σπάρτης διαχρονικά,  σε ακμή και παρακμή, επιχειρώντας να αναδείξει την επερχόμενη ανανέωση και εξέλιξη. 
Κατά την δεύτερη Συνεδρίαση του Σαββάτου, αρχικά ο Δρ. Στάντης Αποστολίδης,  προχώρησε σε μια συνολική αποτίμηση της μορφής του Κλεομένη από την αρχαία Ιστοριογραφία έως τον Καβάφη, προσεγγίζοντας το θέμα με μία ιδιαίτερα τεκμηριωμένη και έντονα κριτική οπτική. Στην συνέχεια η Dr Rita Sassu, αναφέρθηκε στις θρησκευτικές μεταβολές και στην αλλαγή των αξιών στην Σπάρτη του 3ου αιώνα π.Χ.,  όπως  και η Dr  Stefania Golino, η οποία αναφέρθηκε στην ελληνιστική Σπάρτη, στα τελευταία βασίλεια και στις νέες παραδόσεις που διαμορφώθηκαν από τα νέα δεδομένα 
Το Συνέδριο ολοκληρώθηκε με την εξαιρετικά πρωτότυπη ποιητική περιήγηση της περιόδου από την Μάχη της Σελλασίας το 222π.Χ. μέχρι το ποίημα του Καβάφη «Στα 200 π. Χ.»  που επιχείρησε με πολλή επιτυχία η φιλόλογος- ποιήτρια  κ. Παναγιώτα Λάσκαρη.

Κατά το κλείσιμο του 2ου Επιστημονικού Συνεδρίου για την Σπάρτη, η Καθηγήτρια του Πανεπιστημίου SAPIENZA της Ρώμης Dr Rita Sassu ανακοίνωσε ότι μετά από συνεννόηση και σε συνεργασία με το Ινστιτούτο Σπάρτης, το 3ο Επιστημονικό Συνέδριο για την Σπάρτη το 2023 θα συνδιοργανωθεί από το Ινστιτούτο Σπάρτης και το Πανεπιστήμιο Sapienza και θα πραγματοποιηθεί  στις εγκαταστάσεις του Πανεπιστημίου Sapienza στην Ρώμη. 

Καθοριστική για την επιτυχία του Συνεδρίου υπήρξε η Προεδρία του  Δρ Κώστα Κολιόπουλου, του Dr David Phillips, του κ Μιλτιάδη Μιχαλόπουλου και του Δρ Μανώλη Μανουσάκη, τους οποίους ευχαριστούμε θερμά .
Τα συμπεράσματα του Συνεδρίου πολύ δωρικά , διακριτά και κατανοητά, κατέγραψε ο Καθηγητής κ Κώστας  Κολιόπουλος , ενώ τις εργασίες έκλεισε με χαιρετισμό και θερμές ευχαριστίες προς όλους τους συντελεστές της επιτυχίας του Συνεδρίου η Πρόεδρος της Οργανωτικής Επιτροπής του Συνεδρίου και Πρόεδρος του Ινστιτούτου Σπάρτης, κ. Αναστασία Κανελλοπούλου, η οποία  λόγω αντικειμενικής δυσκολίας χαιρέτησε το Συνέδριο διαδικτυακά , ξεκινώντας από την Επιστημονική Επιτροπή, την Οργανωτική και Τιμητική Επιτροπή, τους Εισηγητές που ήρθαν στην Σπάρτη από πολλές και μακρινές χώρες, τους Έλληνες Πανεπιστημιακούς, ερευνητές Ιστορικούς που στάθηκαν εξαιρετικοί υποστηρικτές της πραγματοποίησης του Συνεδρίου.

Η κ Κανελλοπούλου ευχαρίστησε ιδιαίτερα το Υπουργείο Αγροτικής Ανάπτυξης και Τροφίμων και την Αναπτυξιακή Εταιρία ΠΑΡΝΩΝ ΑΕ που μέσω του Προγράμματος Leader ουσιαστικά χρηματοδότησαν το Συνέδριο στα πλαίσια των ΟΙΝΟΥΝΤΙΩΝ 2022, το Νομικό Πρόσωπο Πολιτισμού Περιβάλλοντος Δήμου Σπάρτης για την οικονομική και έμπρακτη στήριξη του Συνεδρίου και των ΟΙΝΟΥΝΤΙΩΝ 2022 καθώς και τους ιδιώτες χορηγούς. 
Επίσης η κ Κανελλοπούλου αναφέρθηκε στον Κοσμήτορα της Σχολής Επιστημών Ανθρώπινης Κίνησης και Ποιότητας Ζωής Καθηγητή Δρ Παναγιώτη Αλεξόπουλο για την παραχώρηση του εξαιρετικού Συνεδριακού χώρου του Πανεπιστημίου Πελοποννήσου στην Σπάρτη και στον Πρόεδρο του Τμήματος Ξένων Γλωσσών , Διερμηνείας και Μετάφρασης Καθηγητή  Δρ Σωτήρη Λίβα για την εξαιρετική συμβολή φοιτητριών του Τμήματος στην διερμηνεία του Διεθνούς Συνεδρίου σε δύο γλώσσες.

Το Συνέδριο χαιρέτισαν με φυσική παρουσία ο εκπρόσωπος του Σεβασμιότατου Μητροπολίτη Μονεμβασίας και Σπάρτης, Αρχιμανδρίτης κ. Λεόντιος Βαρδάκης, ο Βουλευτής Λακωνίας κ. Σταύρος Αραχωβίτης, ο Θεματικός Αντιπεριφερειάρχης Υποδομών και Μεταφορών Πελοποννήσου κ. Θεόδωρος Βερούτης και ο Δήμαρχος Σπάρτης κ.  Πέτρος Δούκας ενώ αναγνώσθηκε χαιρετισμός και εκ μέρους του Βουλευτή Λακωνίας κ. Νεοκλή Κρητικού.
Στο Συνέδριο παραβρέθηκαν , η Αντιδήμαρχος Σπάρτης κ. Γεωργία Ζαχαράκη – Αναστασοπούλου, η Πρόεδρος του Νομικού Προσώπου Πολιτισμού Περιβάλλοντος Δήμου Σπάρτης κ. Ευγενία Πρέβα, ο Πρόεδρος του Εμπορικού Συλλόγου Σπάρτης κ.  Παναγιωτης Φλώρος, η Περιφερειακή Σύμβουλος και πρώην Αντιπεριφερειάρχης Λακωνίας κ.  


Αδαμαντία Τζανετέα, ο Περιφερειακός Σύμβουλος κ.  Γιώργος Πουλοκέφαλος, ο δημοτικός Σύμβουλος και πρώην Δήμαρχος Σπάρτης κ.  Ευάγγελος Βαλιώτης,  ο δημοτικός Σύμβουλος  κ. Χρήστος Κανακάκος, ο Πρόεδρος της Κοινότητας Παρορίου κ.  Περικλής Σταυράκος , ο Πρόεδρος της Κοινότητας Βρεσθένων κ. Γιάννης Δημαράς, η Πρόεδρος της Κοινότητας Σελλασίας  κ. Μαρία Καλλιαμούρη- Αθανασοπούλου
Όσοι επιθυμούν να ακούσουν τους ομιλητές του Συνεδρίου διαδικτυακά στο you tube, μπορούν να ακολουθήσουν τους παρακάτω ηλεκτρονικούς συνδέσμους:

Xαιρετισμός της Δημάρχου του The Historic Village of Sparta , στο Οντάριο του Καναδά , κ. Sally Martin:
https://studio.youtube.com/video/1BMYi-o7-Qg/edit

Συνεδρίαση  1η :   Η Σπαρτιατική Επανάσταση του 3ου π.Χ. αιώνα και η επίδρασή της στην κοινωνία της  Πελοποννήσου και της Ελλάδας.  
Dr  Jacqueline Christien 
https://studio.youtube.com/video/gRxAKCJsnHQ/edit
Dr  David  Phillips
https://www.youtube.com/watch?v=iyDsOiT_YqA
( το τεχνικό πρόβλημα που υπάρχει στο βίντεο του κ  Phillips, ελπίζουμε ότι θα το αντιμετωπίσουμε σύντομα)
Δρ. Χρήστος Μπαλόγλου 
https://studio.youtube.com/video/RgPLD2Z1xaE/edit
Δρ.  Μελέτης Μελετόπουλος 
https://studio.youtube.com/video/p9C2EVOE42A/edit

Συνεδρίαση 2η: "Σελλασία, το πεδίο της μάχης  και ο εντοπισμός του. Η  διεξαγωγή της μάχης και η σημασία της"
Dr.  Jean-Christophe Couvenhes,  
https://studio.youtube.com/video/zhuLBR9Mkxo/edit
κ. Μιλτιάδης Μιχαλόπουλος
https://studio.youtube.com/video/IJoTqh6-IBw/edit
Δρ. Κωνσταντίνος Κολιόπουλος
https://www.youtube.com/watch?v=RAYOlyS505g

Συνεδρίαση 3η: Ο Κλεομενικός Πόλεμος, ηγετικές μορφές και αντίπαλες  Ιδεολογίες.
Δρ. Αθανάσιος Γραμμένος
https://studio.youtube.com/video/z1XWJRoSlUw/edit
Δρ. Σταύρος Γιαννόπουλος
https://studio.youtube.com/video/66g9S7ndXrc/edit
κ. Απόστολος Πιερρής
https://studio.youtube.com/video/VgpOLRM24XY/edit


4η  Συνεδρίαση: "Στον απόηχο της Μάχης της Σελλασίας :  Η επίδραση της Μάχης στη διανόηση από την ελληνιστική εποχή ως τις μέρες μας"
[bookmark: _Hlk114913301]Δρ. Στάντης Αποστολίδης
https://studio.youtube.com/video/6o9zegkcJI0/edit
Dr Rita Sassu 
https://studio.youtube.com/video/Z7u_Khq7biM/edit
Dr  Stafania Golino 
https://studio.youtube.com/video/zQlTocY7C0Y/edit
κ. Παναγιώτα Λάσκαρη,
https://studio.youtube.com/video/JdfpSMt02qA/edit


Ευχαριστούμε όλους και όλες για την έμπρακτη συμβολή τους στην επιτυχία του Συνεδρίου
Από την Οργανωτική Επιτροπή του Συνεδρίου

K. Παλαιολόγου 67, 231 00 Σπάρτη – Τηλ: 273 10 89 800, Κιν: 698 77 00 902
Email: institoutospartis@gmail.com - Website: www.insparta.gr 

